Авариялдаса тIадвуссунаго шагьасе камуна чIваралги, лъукъаралги, кверде росаралги малъун, 11345 рагъухъан. Дагъистаналде гьабураб чабхъадул хIасилалда ккарал камиял абуни, ращалъана 42278 чиясда. Амма ираназул хIакъикъиял камиял рехсарал тарихаздаса гIемерго цIикIкIарал рукIана: Калушкинил баяназда рекъон, 100 азарилаб армиялъул нахъе хутIана рагъуе ярагьунев 25-27 азарго чи. Гьелде тIадеги, тушманасе камуна 33280 варани, гIорцIен ва чу, гьитIинабги кIудиябги 79 гIарада, цIикIарасеб бутIа рагъулал сурсатазул. Гьеб тун батIиябги, Дагъистаналъе щвана тушманасул гIемераб гIарац-месед,  гулла-хер, гъоркь хутIана гIемераб бечелъи ва хIатта шагьасул меседил тажгун  цогидабги бечелъи.  Гьайгьай, цIакъго кIудиял камиял ккана гьеб рагъулъ ГIандалазегун дагъистаниязеги.